**Honorar og betalingsbetingelser**

# 1. Oppdrag etter fastpris, medgått tid eller volum

Oppdrag som prises etter fastpris, medgått tid eller volum:

|  |  |  |  |
| --- | --- | --- | --- |
| **Oppdrag**  | **Fastpris**  | **Medgått tid**  | **Volumbasert**  |
| Regnskap  |   |   | x  |
| Lønn  |   |   | x  |
| Årsoppgjør for ENK  | x  |   |   |
| Årsoppgjør for AS  | x  |   |   |
| Aksjonærregisteroppgave  | x  |   |   |
| Tilleggsarbeid utenfor SLA  |   | x  |   |
| Onboarding  | x  |   |   |
| Samordnet registermelding  | x  |   |   |
| Kontroll av skattemelding  | x  |   |   |
| Lovpålagt hvitvaskingskontroll  | x  |   |   |

# 2. Pris

## 2.1 Generelt

Alle priser er oppgitt i norske kroner, eksklusive merverdiavgift. Møter og reisetid honoreres etter medgått tid.

Dersom Kundens forhold gjør det nødvendig for Regnskapsforetaket å utføre oppdraget med økt innsats eller utover normal arbeidstid, for eksempel ved forsinkelser fra Kundens side, faktureres dette etter medgått tid med 50 % påslag på ordinær timepris, uavhengig av om det er avtalt fastpris, pris etter medgått tid eller volum.

Regnskapsforetaket kan kreve forskuddsbetaling.

## 2.2 Oppdrag etter fastpris

|  |  |  |  |
| --- | --- | --- | --- |
| **Oppgave/ transaksjon**  | **Enhetsbetegnelse**  | **Pris**  | **Tidsbruk**  |
| Teknisk utfylling AS  | Selskap  | 7 900,-  | 6 timer  |
|  Teknisk utfylling ENK  | Selskap  | 4 900,-  | 3 timer  |
| Lovpålagt dokumentasjon ifbm årsoppgjør  | Selskap  | 6 000  | 4 timer  |
| Aksjonærregisteroppgave  | Per påbegynte time  | 1 700,-  |   |
| Lovpålagt arbeid (planlegging og oppfølging, kvalitetskontroll, hvitvaskingskontroll ihht til GRFS) | Stk  | 3 990,-  |  3 timer |
| Sykemelding  | Stk  | 990,-  |   |
| På-/utleggstrekk  | Stk  | 990,-  |   |
| Årsoppgave – lønn  | Selskap  | 1 590,-  |   |
| Onboarding  | Selskap  | 3 990,-  |   |
| Samordnet registermelding  | Selskap  | 1 490,-  |   |
| Kontroll av skattemelding  | Selskap  | 750,-  |   |

Fastprisen er lik for samtlige kunder i Enklereregnskap sitt konsept for driftsselskap.

Pris på oppgaver knyttet til årsoppgjør forutsetter at all dokumentasjon (årsoppgaver, avtaler som eksempelvis leieavtaler, låneavtaler og forsikringsdokumenter mm) er levert til ECIT innen frist angitt i Oppdragsspesifikasjonens pkt 3.1 og at arbeidet kan utføres innenfor anslått tidsforbruk i tabellen over.

### Oppgaver som fastsettes av fastprisen

For oppdrag som utføres til fastpris vises det til Oppdragsspesifikasjonen, som avklarer hvilke oppgaver som tilfaller Regnskapsforetaket og hvilke oppgaver som tilfaller Kunden. Ekstraarbeid, som følge av forhold på Kundens side, omfattes ikke av fastprisen og faktureres etter medgått tid etter priser iht. punkt 2.3.

### Oppgaver som ikke fastsettes av fastprisen

Fastprisen omfatter ikke oppgaver som ikke er særskilt listet opp ovenfor eller i underpunktene i Oppdragsspesifikasjonen.

## 2.3 Oppdrag etter medgått tid

### Timepriser

Når det er avtalt at et oppdrag skal honoreres iht. medgått tid, gjelder følgende timepriser:

|  |  |
| --- | --- |
| **Oppgave**  | **Timepris**  |
| Tilleggsarbeid utenfor SLA  | 1 490,-  |
| Bistand | 1 290,-  |
| Senior rådgivning (statsaut. Regnskapsfører/revisor) | 1 590,-  |
| Tilleggsarbeid ifbm årsoppgjør  | 1 490,-  |

## 2.4 Oppdrag etter volum Flex

|  |  |  |
| --- | --- | --- |
| **Bilagsmengde\*** | **Pris – ECIT konterer**  | **Pris – kunde konterer**  |
| Inntil 10 bilag pr. måned  | 790,-  | 490,-  |
| Inntil 25 bilag pr. måned  | 1 990,-  | 990,-  |
| Inntil 50 bilag pr. måned  | 3 290,-  | 1 490,-  |
| Inntil 75 bilag pr. måned  | 3 990,-  | 1 990,-  |
| Inntil 100 bilag pr. måned  | 4 990,-  | 2 490,-  |
| Inntil 150 bilag pr. måned  | 7490,-  | 3 490,-  |
| Fra 150 bilag pr. måned  | 2 000,- pr ekstra 50 bilag  | 1 000,- pr ekstra 50 bilag |

|  |  |  |
| --- | --- | --- |
| Systemkostand  | **Enhetsbetegnelse**  | **Pris pr mnd**  |
| Regnskap og faktura | Per mnd | 325,-  |
| Lønnsmodul | Per mnd | 125,-  |
| Lønnsbruker, pr aktiv bruker | Per mnd  | 35,- |
| Systemkostnad per bilag | Bilagsmengde\* | Pris |
| Inng. Og utg. faktura | Per mnd | Kr 8,- per bilag |
| Andre bilag (utlegg, remittering o.l) | Per mnd | Kr 4,- per bilag |

|  |  |  |
| --- | --- | --- |
| **Lønn og tilleggstjenester**  | **Enhetsbetegnelse**  | **Pris pr mnd**  |
| Lønn 1 ansatt  | Ansatt  | 490,-  |
| Lønn > 1 ansatt  | Ansatt  | 390,-  |
| Systemkostand per lønnslipp  | Per stykk | 35,- |

* Bilagsmengde pr mnd, inkludert regnskapsførsel, avstemming, jevnlig oppfølging med kundeansvarlig inntil 15.min månedlig mm.
* Årlig kundemøte er inkludert i prisen
* Prisene forutsetter at kunde og regnskapsbyrået samhandlet etter den til enhver tid gjeldende standard tjenesteleveranseavtale (SLA)
* Arbeid utover SLA faktureres etter medgått tid til kr. 1490,- pr time.
* Alle systemtransaksjoner faktureres i tillegg til Flex regnskap. Dvs pris per bilag i henhold til faktisk mengde foregående måned, samt basistilganger i programmet.
* Alle priser er eksklusive merverdiavgift

Regnskaps- og lønnstjenester prises etter volumstørrelser. Antall bilag og ansatte avregnes hver måned, og prisene vil variere avhengig av volumet. Prisene kan variere med utgangspunkt i følgende prisliste:

## 2.5 Vederlag for annet arbeid

Arbeid som ikke er avtalt i henhold til Oppdragsspesifikasjonen og som Kunden ønsker utført honoreres etter de til enhver tid gjeldende satser.

Som annet arbeid regnes bl.a. rådgivning, utarbeidelse av skatteklage, bistand ved bokettersyn, reskontroforespørsler, kundebesøk.

**2.6 Systemkostnader og lisenser**

Prisene ovenfor inkluderer systemkostnader og lisenser.

# 3. Spesifikasjon av honorar

Regnskapsforetaket skal på forespørsel fra Kunden gjøre rede for sin honorarberegning.

Redegjørelsen kan være på overordnet nivå, og behøver ikke å vise timer pr. ansatt pr. dag. Ved fastprisavtaler er det ikke nødvendig å redegjøre for honorarberegningen, da honoraret følger direkte av oppdragsavtalen.

Minste tidsenhet er 15 minutter. Det føres 15 minutter per påbegynte kvarter.

## 4. Estimat for antall timer og regler for varsling av overskridelser

Dersom Regnskapsforetaket har gitt et estimat over antall timer for oppdraget, skal Regnskapsforetaket varsle Kunden ved overskridelser.

Et eventuelt estimat er ikke et bindende overslag. Regnskapsforetaket har rett til å fakturere for timer som overstiger estimatet. Regnskapsforetaket kan ikke fakturere for differansen dersom faktisk timeforbruk er lavere enn estimatet.

## 5. Utlegg

Utlegg som Regnskapsforetaket har for Kunden skal avklares før de pådras, med mindre samtykke ikke kan innhentes på forhånd, og utlegget er nødvendig for å sikre Kundens interesser.

Utlegg skal spesifiseres særskilt, og dekkes etter regning. Statens satser benyttes for kjøregodtgjørelse.

## 6. Fakturering

### Fakturering av fastprisoppdrag

Fakturering skjer i forholdsmessige månedlige avregninger. Årsregnskap og skattemelding faktureres årlig.

### Fakturering av oppdrag etter medgått tid eller volum

Avregning av volumstørrelser skjer hver måned og fakturabeløp kan derfor variere fra måned til måned avhengig av volum. Fakturering skjer etterskuddsvis en gang pr. måned.

### Fakturering av utlegg

Større utlegg kan kreves dekket forskuddsvis eller viderefaktureres når utlegget har funnet sted. Andre utlegg faktureres etterskuddsvis samtidig med vederlaget.

**Forfall**

Betalingsfrist er 10 kalenderdager etter fakturadato.

## 4. Forsinkelsesrente

Hvis Kunden ikke betaler innen forfall, har Regnskapsforetaket krav på rente i henhold til forsinkelsesrenteloven.